Jernbaneselskapet: Avsporingen skyldtes teknisk svikt
Ulykken som rystet Frankrike etter avsporingen i Bretigny-sur-Orge nær Paris fredag, kunne muligens ikke skjedd på et verre tidspunkt. Bastille-dagen er en av de viktigste merkedagene i ferien, og svært mange var på vei ut av Paris for å feire merkedagen på søndag med familie, eller starte sommerferien. Det skriver nyhetsbyrået Ap. Krasjet medførte at seks personer omkom, og flere er alvorlig skadet. Fire av syv vogner skled mot stasjonen, og deler av taket lagd av metall over stasjonen ble knust, og store deler falt ned og stengte flere av utgangene fra toget.Årsaken til ulykken er teknisk svikt, ifølge BBC. Jernbaneselskapet SNCF opplyser om at en metallskinne som koblet sammen to skinner hadde løsnet 200 meter fra stasjonen i Bretigny-sur-Orge, og at det forårsaket avsporingen. Det ble tidlig utelukket at en menneskelig svikt kunne være årsaken til avsporingen, og samferdselsminister Frederic Cuvillier roste sjåføren for sin innsats. Undersøkelsene vil blant annet dreie seg om det var noe galt med togskinnene eller en signalfeil. - Det var utrolig mye metallbiter, sier 20 år gamle Ben Khelifa til nyhetsbyrået Ap. Han var på lokaltoget på det andre sporet og beskriver hvordan han ble vitne til den største togulykken i Frankrike på 25 år ifølge le Parisien. - Toget kollapset plutselig. Jeg så blod, forteller han. Khelifa startet dermed å hjelpe skadede passasjerer som var fanget i vognene ut av vraket.Et annet vitne, 19 år gamle Bazuga El Mehdi, forteller til avisen Le Parisien hvordan han opplevde situasjonen. - Jeg hørte en høy lyd. En sky av sand dekket alt, og når skyen forsvant trodde jeg først det var et godstog som hadde krasjet. Deretter så jeg mennesker som lå livløse. Mange passasjerer på toget startet å gråte, forteller han.- Rett etter at toget startet, mens jeg begynte å lese i boken min, følte jeg et brak. Vognet jeg satt i ristet. Så var det et nytt brak og vognet ble løftet opp i luften. Så et tredje og fjerde og til slutt veltet vognet, sier han, ifølge NTB.
Den tragiske togulykken sør for Paris fredag skyldtes en feil på togskinnene, ifølge jernbaneselskapet.